Il-Bord tal-Ippjanar, il-Ħamis approvat numru ta' xogħlijiet li saru f'impjant u sit f'Ħal Farruġ, biż-żewġ siti bi storja ta' numru sinifikanti ta' applikazzjonijiet ta' żvilupp approvati, li jinkludu uffiċju u pompa tal-fjuwil. L-Awtoritá tal-Ippjanar qalet fi stqarrija li l-Bord qabel mar-rakkomandazzjonijiet tad-Direttorat tal-Iżvilupp u ta l-permess biex dawn ix-xogħlijiet ikunu regolarizzati. Qalet kif l-Bord qabel li jkunu approvati biss xogħlijiet li jaqgħu taħt iż-żona ta' konteniment (AOC). AOCs jakkomodaw attivitajiet kummerċjali jew industrijali li jinsabu barra ż-żona tal-iżvilupp. Fl-2006, il-Parlament kien iddetermina l-firxa tagħhom u ddefinixxa l-kontorni tagħhom u fejn l-art ġiet imħarbta u bħalissa hi użata għal diversi skopijiet, iġifieri bini industrijali u kummerċjali li qegħdin ħdejn xulxin u ġeneralment mhumiex kompatibbli ma' żoni residenzjali. F'Malta, hawn 36 żona ta' konteniment. Il-PA qalet ukoll li l-Bord talbet lill-applikant biex ineħħi żewġ estensjonijiet li kienu żviluppati u jaqgħu barra l-AOC fuq in-naħa ta' wara ta' wieħed mis-siti qabel ma jinħareġ il-permess. Ingħata wkoll multa ta' €36,500, qalet l-Awtoritá. Fuq wieħed mis-sit, il-Bord tat il-permess għal xogħlijiet li jikkonsistu f'żieda ta' livell taħt l-art u d-disinn mill-ġdid u livelli addizzjonali fuq il-blokka eżistenti tal-uffiċji, id-disinn mill-ġdid tal-pompa tal-fjuwil u bidla fl-użu, qalet il-PA. Fuq is-sit tal-impjant tal-briks, liema sit kellu master plan approvat, il-Bord approva maħseb li jinsab fuq ġibjun approvat, bidla fl-użu u l-installazzjoni ta' tagħmir ġdid relatat mal-operazzjonijiet approvati tal-impjant. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_609ed8e34f278_rand.td-a-rec-img{text-align:left}.td_uid_3_609ed8e34f278_rand.td-a-rec-img img{margin:0 auto 0 0}